
oPĆI PODACI
[bookmark: _Hlk135034158]Centar za rehabilitaciju Pula (dalje u tekstu: Naručitelj) provodi postupak jednostavne nabave po predmetu nabave - Nabava usluge upravljanja Projektom "Život uz podršku 2", sukladno ovom Pozivu na dostavu ponude (dalje u tekstu: Poziv).
[bookmark: _Hlk162082656]S obzirom da se radi o jednostavnoj nabavi, sukladno članku 15. Zakona o javnoj nabavi (NN 120/16, 114/22, 48/26; ZJN 2016), na predmetni postupak se ne primjenjuju odredbe navedenog Zakona već se isti provodi u skladu s Pravilnikom o provođenju postupaka jednostavne nabave (KLASA: 012-04/23-02/5, URBROJ: 2168/01-60-74-01-23-8) od 08.02.2024. godine.
Ovaj Poziv upućuje se elektroničkom poštom na adrese najmanje tri gospodarska subjekta, uz istodobnu objavu Poziva na internetskim stranicama Naručitelja, u skladu s člankom 15. Pravilnika o provođenju postupaka jednostavne nabave.
	Predmet nabave: Nabava usluge upravljanja Projektom "Život uz podršku 2"
	Procijenjena vrijednost nabave: 26.400,00 eura bez PDV-a
	Vrsta ugovora: ugovor o nabavi usluga
[bookmark: _Toc306260078][bookmark: _Toc316295724]	Evidencijski broj nabave: 27/2026
	CPV: 72224000 - Usluge savjetovanja na području vođenja projekta

PODACI O NARUČITELJU
Naziv i sjedište Naručitelja:	Centar za rehabilitaciju Pula, Santoriova 11, 52100 Pula
OIB:	97096220014
Broj telefona:	+385 (0)52 540 261
Adresa elektroničke pošte:	korisnik310@socskrb.hr
Internetska adresa:	https://czr-pula.hr
[bookmark: _Toc316295725][bookmark: _Toc306260079]KOMUNIKACIJA I RAZMJENA INFORMACIJA 
Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz sadržaj Poziva od osobe za komunikaciju s gospodarskim subjektima: Hatidža Učkar , telefon: 052 540 261, elektronička pošta: korisnik310@socskrb.hr
Gospodarski subjekti mogu zahtijevati objašnjenja vezana uz Poziv i to najkasnije tri (3) dana prije isteka roka za dostavu ponuda, a Naručitelj će poslati odgovor na upit, na dokaziv način, najkasnije dva (2) dana prije isteka roka za dostavu ponuda.
Komunikacija i svaka druga razmjena informacija između naručitelja i gospodarskih subjekata obavljat će se elektroničkom poštom, putem gore navedenih podataka kontakt osobe.
Odgovori i pojašnjenja te eventualne izmjene i dopune Poziva dostavit će se istodobno i na jednak način svim gospodarskim subjektima kojima je Poziv upućen te će se objaviti na internetskim stranicama Naručitelja, bez navođenja podataka o gospodarskom subjektu koji je postavio upit.
[bookmark: _Toc316295727]ODREDBE O SUKOBU INTERESA
Gospodarski subjekti s kojima postoji sukob interesa temeljem odredbi članaka 76. do 79. ZJN 2016 su:
-	Competitio savjetovanje d.o.o., Novoselečki put 93c, Zagreb, OIB 67411502718
-	OTG promet d.o.o., Loborinci 13, Zagreb, OIB 24680010875

Naručitelj poduzima prikladne mjere da učinkovito spriječi, prepozna i ukloni sukobe interesa u vezi s predmetnim postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.
OPIS, OPSEG I KOLIČINA PREDMETA NABAVE
Predmet nabave su usluge vođenja Projekta "Život uz podršku 2" te usluge pripreme i provedbe postupaka javne i jednostavne nabave, u skladu s Opisom predmeta nabave i Troškovnikom iz priloga ovog Poziva.
Usluge vođenja projekta te usluge pripreme i provedbe postupaka javne i jednostavne nabave moraju izvršavati stručnjaci koji raspolažu odgovarajućim stručnim znanjima, kompetencijama i iskustvom potrebnim za kvalitetno, pravodobno i zakonito izvršenje ugovorenih poslova, u skladu s primjenjivim propisima, pravilima i zahtjevima koji se odnose na provedbu Projekta.
Odabrani ponuditelj je dužan predmet nabave izvršavati uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu sa pozitivnim propisima koji se odnose na predmet nabave, nalozima i uputama Naručitelja, te uvjetima i zahtjevima iz ovog Poziva i odabrane ponude.
U Troškovniku je određena točna količina predmeta nabave.
Dostavom ponude u ovom postupku nabave gospodarski subjekt prihvaća sve uvjete i zahtjeve navedene u bilo kojem dijelu ovog Poziva.
Naručitelj je prijavitelj Projekta "Život uz podršku 2" koji je prijavljen na Poziv na dostavu projektnih prijedloga "Unapređivanje infrastrukture za pružanje socijalnih usluga u zajednici osobama s invaliditetom kao podrška procesu deinstitucionalizacije" te su mu temeljem Odluke o financiranju Ministarstva regionalnog razvoja i fondova Europske unije dodijeljena bespovratna sredstva za financiranje navedenog projekta.
[bookmark: _Toc306260084][bookmark: _Toc316295730]ROK, NAČIN I MJESTO ISPORUKE PREDMETA NABAVE
Ugovor se sklapa na rok do potpunog izvršenja ugovorene usluge, a stupa na snagu danom potpisa obiju ugovornih strana. 
Ugovor o nabavi sklopit će se nakon sklapanja Ugovora o dodjeli bespovratnih sredstava za Projekt „Život uz podršku 2“.
Usluge će se pružati tijekom razdoblja provedbe Projekta, počevši od stupanja na snagu ugovora o nabavi pa do isteka razdoblja provedbe Projekta utvrđenog Ugovorom o dodjeli bespovratnih sredstava koji bude važeći u trenutku sklapanja ugovora o nabavi.
Budući da na dan upućivanja ovog Poziva Ugovor o dodjeli bespovratnih sredstava još nije sklopljen, konačni datum završetka provedbe Projekta, a time ni konačni datum izvršenja ugovora o nabavi, nije moguće unaprijed odrediti. Konačni rok izvršenja utvrđivat će se prema razdoblju provedbe Projekta određenom Ugovorom o dodjeli bespovratnih sredstava.
Odabrani ponuditelj je obvezan predmet nabave izvršavati u skladu s Opisom predmeta nabave, ovim Pozivom i ugovorom o nabavi.
Mjesto izvršenja usluge predmeta nabave su prostori odabranog ponuditelja, prostori Naručitelja na adresi: Centar za rehabilitaciju Pula, Santoriova 11, 52100 Pula, te po potrebi druge lokacije (npr. u slučaju sastanaka s drugim izvršiteljima, predstavnicima institucija i sl.).
U skladu s potrebama Naručitelja, sastanci i druge aktivnosti u sklopu izvršavanja predmeta nabave održavat će se u sjedištu Naručitelja, a po dogovoru Naručitelja i odabranog ponuditelja i u sjedištu/uredu odabranog ponuditelja, ili putem videokonferencijske veze, odnosno u skladu s uputama Naručitelja.
Uredno izvršenje usluge predmeta nabave potvrđuje se mjesečno, odgovarajućim pisanim mjesečnim Izvješćem o izvršenim uslugama, potpisanim i ovjerenim od strane odabranog ponuditelja.
6. 	uvjeti ISKLJUČENJA GOSPODARSKOG SUBJEKTA
A. Naručitelj će isključiti ponuditelja iz postupka nabave ako utvrdi da ponuditelj nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako ponuditelj ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana ponuditelja, ako ponuditelj nema poslovni nastan u Republici Hrvatskoj.
Naručitelj je obvezan prije isključenja ponuditelja kod kojeg je ostvarena navedena osnova za isključenje zatražiti od ponuditelja da u primjerenom roku, ne kraćem od pet dana, ispuni obveze plaćanja dospjelih poreznih obveza i obveza za mirovinsko i zdravstveno osiguranje koje su jednake ili veće od 1.000,00 eura.
Naručitelj neće isključiti ponuditelja iz postupka nabave: (a) ako ispuni obveze plaćanja dospjelih poreznih obveza i obveza za mirovinsko i zdravstveno osiguranje sukladno prethodnom stavku, (b) ako su obveze plaćanja dospjelih poreznih obveza i obveza za mirovinsko i zdravstveno osiguranje manje od 1.000,00 eura, ili (c) ako mu sukladno posebnom propisu plaćanje obveza nije dopušteno ili mu je odobrena odgoda plaćanja.
Kao dovoljan dokaz da ne postoje osnove za isključenje iz ove točke, Naručitelj će prihvatiti:
a) potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.
Ako se u državi poslovnog nastana gospodarskog subjekta ne izdaju gore navedeni dokumenti, gospodarski subjekt dostavlja:  
b) izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela.
Za potrebe utvrđivanja okolnosti iz ove točke gospodarski subjekt u ponudi dostavlja potvrdu porezne uprave o stanju duga ili drugi prethodno navedeni dokument (ovisno o tome što je primjenjivo), koji ne smije biti stariji od 1 mjesec računajući od dana početka ovog postupka nabave (dan slanja ovog Poziva ponuditelju, odnosno dan objave ovog Poziva na internetskim stranicama Naručitelja ako je Poziv objavljen na taj način).
Ako ponuditelj uz ponudu ne dostavi traženi dokaz, Naručitelj može samostalno pribaviti odgovarajući dokument odnosno provjeriti tražene podatke ako su mu oni dostupni neposrednim elektroničkim pristupom odgovarajućoj službenoj evidenciji, registru ili bazi podataka.
7.	KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)
A. Sposobnost za obavljanje profesionalne djelatnosti
Upis u sudski, obrtni, strukovni ili drugi odgovarajući registar države sjedišta ponuditelja.
Upis u registar dokazuje se odgovarajućim izvodom, a ako se isti ne izdaje u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela.
Izvod ili izjava ne smije biti starija od 90 dana računajući od dana početka ovog postupka nabave (dan slanja ovog Poziva ponuditelju, odnosno dan objave ovog Poziva na internetskim stranicama Naručitelja).
Svi dokumenti iz točaka 6. i 7. ovog Poziva mogu se priložiti u neovjerenoj preslici. Neovjerenom preslikom smatra se i neovjereni ispis elektroničke isprave. 
Naručitelj može radi provjere istinitosti podataka u dokumentima:
- od ponuditelja zatražiti da u primjerenom roku dostave izvornike ili ovjerene preslike tih dokumenata, i/ili 
- obratiti se izdavatelju dokumenta i/ili nadležnim tijelima.
[bookmark: _Toc306260096]8.	jezik i pismo ponude
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, a moguće je navesti pojmove, projekte i sl. na stranom jeziku te koristiti internacionalizme, tuđe riječi i prilagođenice, u kojem slučaju se ne mora prilagati prijevod na hrvatski jezik.
Iznimno, dio popratne dokumentacije može biti i na nekom drugom jeziku, ali se u tom slučaju obavezno prilaže i prijevod na hrvatski jezik.
[bookmark: _Toc306260098][bookmark: _Toc316295742]9.	KRITERIJ ZA ODABIR PONUDE
Kriterij za odabir ponude je najniža cijena ponude koja ispunjava sve uvjete i zahtjeve navedene u ovom Pozivu, u skladu s člankom 21. Pravilnika o provođenju postupaka jednostavne nabave.
Naručitelj uspoređuje cijene ponuda bez PDV-a.
Ako Naručitelj zaprimi dvije ili više ponuda s istom cijenom prednost će imati ponuda koja je zaprimljena ranije.
[bookmark: _Toc195601470][bookmark: _Toc306260099][bookmark: _Toc316295743]10.	CIJENA PONUDE
Cijena ponude piše se brojkom u apsolutnom iznosu i iskazuje se u eurima.
Cijena ponude iskazuje se za cjelokupan predmet nabave, sukladno Troškovniku iz priloga.
U cijenu ponude bez PDV-a moraju biti uračunati svi troškovi ponuditelja povezani s izvršenjem predmeta nabave (navedeni u Opisu predmeta nabave) te eventualne druge naknade uključujući i posebne poreze, ako postoje, te popusti.
Cijene stavki ponudbenog Troškovnika trebaju sadržavati i uključivati sve troškove i izdatke potrebne za njihovo izvršenje.
Cijene stavki iz ponudbenog Troškovnika su nepromjenjive za sve vrijeme trajanja ugovora o nabavi.
Nije prihvatljivo precrtavanje ili korigiranje stavke Troškovnika.
Ako cijena ponude bez PDV-a izražena u Troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez PDV-a izražena u Troškovniku.
Ako ponuditelj nije u sustavu PDV-a ili je predmet nabave oslobođen PDV-a, u Ponudbenom listu i Troškovniku, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a.
Trošak pripreme i podnošenja ponude u cijelosti snosi ponuditelj. Ponuda se izrađuje bez naknade.
[bookmark: _Toc195601471][bookmark: _Toc306260100][bookmark: _Toc316295744]11.	ROK, NAČIN I UVJETI PLAĆANJA
Ugovorena cijena predstavlja ukupnu cijenu za cjelokupno izvršenje predmeta nabave iskazanog u Troškovniku kao jedna cjelovita usluga (1 komplet) te obuhvaća sve troškove potrebne za uredno izvršenje ugovorenih usluga.
Ugovorena cijena plaćat će se u jednakim mjesečnim obrocima tijekom razdoblja trajanja ugovora. Broj mjesečnih obroka odgovara broju mjesečnih obračunskih razdoblja tijekom trajanja ugovora, a iznos pojedinog obroka utvrđuje se dijeljenjem ukupne ugovorene cijene s brojem tih obračunskih razdoblja.
Mjesečnim obračunskim razdobljem smatra se razdoblje od jednog mjeseca koje počinje teći od dana stupanja ugovora na snagu do dana koji prethodi odgovarajućem kalendarskom danu u sljedećem mjesecu. Ako u sljedećem mjesecu takav kalendarski dan ne postoji, obračunsko razdoblje završava posljednjeg dana tog mjeseca. Posljednje obračunsko razdoblje završava istekom ugovora o nabavi.
Plaćanje pojedinog mjesečnog obroka izvršit će se na temelju valjanog elektroničkog računa, nakon urednog izvršenja usluga koje se odnose na predmetno obračunsko razdoblje, u roku od trideset (30) dana od dana zaprimanja računa. Ako posljednje obračunsko razdoblje traje kraće od punog mjeseca, preostali dio ukupne ugovorene cijene obračunat će se i platiti kroz posljednji mjesečni obrok.
Uz elektronički račun za pojedino obračunsko razdoblje, odabrani ponuditelj prilaže potpisano i ovjereno mjesečno Izvješće o izvršenim uslugama.
Račun se naslovljava na Naručitelja, s naznakom naziva i broja ugovora o nabavi te naziva i koda EU projekta.
Račun treba sadržavati podatke propisane odredbama važećeg Zakona o porezu na dodanu vrijednost i važećeg Zakona o fiskalizaciji.
Plaćanje se obavlja na račun odabranog ponuditelja. Nema avansnog plaćanja.
Ponuditelj ne može zaračunati nikakve dodatne troškove osim onih koji su već predviđeni Troškovnikom, Opisom predmeta nabave te ovim Pozivom.
Naručitelj će kontrolirati je li izvršenje ugovora u skladu s uvjetima određenima u ovom Pozivu, Opisu predmeta nabave i odabranoj ponudi.
Sukladno Zakonu o elektroničkom izdavanju računa u javnoj nabavi (NN 94/18), odabrani ponuditelj je obvezan izdavati i slati elektroničke račune i prateće isprave.
12.	ROK VALJANOSTI PONUDE
Rok valjanosti ponude iznosi 90 dana od krajnjeg roka za dostavu ponuda.
13.	NAČIN IZRADE i SADRŽAJ PONUDE
Ponuditelj se pri izradi ponude mora pridržavati zahtjeva i uvjeta iz ovog Poziva. Pri izradi ponude ponuditelj ne smije mijenjati i nadopunjavati tekst ovog Poziva.
Do isteka roka za dostavu ponuda ponuditelj može dostaviti izmjenu i/ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.
Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U slučaju pravodobnog odustajanja od ponude, dostavljena ponuda neće se uzeti u razmatranje. 
[bookmark: _Toc306260104]SADRŽAJ PONUDE
Ponuda sadrži:
1. Ponudbeni list (ispunjen i potpisan od strane ponuditelja),
2. Dokumenti i dokazi sukladno točkama 6. i 7. ovog Poziva,
3. Troškovnik (ispunjen, u excel formatu).
[bookmark: _Toc195601475][bookmark: _Toc306260109][bookmark: _Toc316295750][bookmark: _Toc195601477][bookmark: _Toc306260110][bookmark: _Toc316295751]14.	DATUM, VRIJEME, MJESTO i način dostave PONUDA
Ponuda se dostavlja elektroničkim putem (skenirani dokument u pdf formatu; Troškovnik u excel formatu) na adresu elektroničke pošte: korisnik310@socskrb.hr
Ponudu je potrebno dostaviti najkasnije do 25.08.2026. godine do 12:00 sati, uz naznaku: "Ponuda usluge upravljanja Projektom "Život uz podršku 2" (Evidenc.br. 27/2026)".
Otvaranje ponuda nije javno.
Istodobno s istekom roka za dostavu ponuda, predstavnici Naručitelja - članovi povjerenstva za nabavu Naručitelja će započeti otvaranje ponuda pristiglih u postupku nabave.
Pregled i ocjenu ponuda provode članovi povjerenstva za nabavu.
15.	DONOŠENJE ODLUKE O ODABIRU ILI ODLUKE O PONIŠTENJU
Naručitelj pregledava i ocjenjuje ponude sukladno zahtjevima i uvjetima iz ovog Poziva, a u skladu s odredbama Pravilnika o provođenju postupaka jednostavne nabave. Na osnovu rezultata pregleda i ocjene ponuda, Naručitelj odabire najpovoljniju ponudu.
Odluku o odabiru odnosno odluku o poništenju Naručitelj će dostaviti svim ponuditeljima putem elektroničke pošte.
Ukoliko nisu ispunjeni uvjeti za odabir Naručitelj će donijeti odluku o poništenju postupka nabave.
Naručitelj će s odabranim ponuditeljem sklopiti ugovor o nabavi. 
16.	UVJETI ZA SKLAPANJE I IZVRŠENJE UGOVORA O NABAVI
Ugovor o nabavi se sklapa s ponuditeljem čija je ponuda odabrana kao najpovoljnija, a koji je dokazao svoju sposobnost te ispunio uvjete i zahtjeve iz ovog Poziva.
1. Ugovaranje uvjeta vezanih uz nastanak i djelovanje više sile: ugovorne strane oslobađaju se odgovornosti za neizvršavanje bilo koje obveze iz ugovora o nabavi ukoliko je neizvršenje rezultat više sile, odnosno događaja izvan kontrole ugovornih strana i neovisnog od njihove volje, koji izravno utječe na izvršavanje obveza i koji se nije mogao predvidjeti ili izbjeći; Viša sila uključuje, ali nije ograničena na, slučaj rata, izgreda, građanskih nemira, prirodnih katastrofa, epidemije, požara, poplava i štrajkova; U slučaju da razlozi više sile potraju duže od 20 dana, Naručitelj zadržava pravo raskida ugovora s trenutnim učinkom;
2. Odgovornost za štetu: odabrani ponuditelj se obvezuje, bez ograničenja, nadoknaditi Naručitelju svaku štetu nastalu kao posljedica neizvršenja ili povrede ugovora sukladno općim propisima o odgovornosti za štetu;
3. Odabrani ponuditelj (ugovaratelj) je dužan poštivati Uredbu 2016/679 Europskog parlamenta i Vijeća od 27.4.2016. godine o zaštiti pojedinaca u vezi s obradom osobnih podataka i slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka; GDPR), Zakon o provedbi Opće uredbe o zaštiti podataka (NN 42/18) te usklađene i primjenjive propise Republike Hrvatske;
4. Odabrani ponuditelj će kao poslovnu, odnosno službenu, tajnu čuvati sve podatke Naručitelja koji mu postanu dostupni tijekom provedbe ugovora o nabavi, bez obzira na medij na kojem su isti pohranjeni te ih neće učiniti dostupnim trećim osobama u svrhe koje nisu povezane s izvršenjem ugovora bez prethodnog pristanka Naručitelja;
5. Prilikom provedbe ugovora o nabavi ne primjenjuju se trgovački običaji, odnosno uzance;
6. Na odgovornost obje ugovorne strane za ispunjenje obveza iz ugovora o nabavi, uz primjenjive odredbe Pravilnika o provođenju postupaka jednostavne nabave, na odgovarajući način primjenjivat će se odredbe zakona kojim se uređuju obvezni odnosi.
17.	ZAVRŠNE ODREDBE
Na ovaj postupak nabave primjenjuju se odredbe Pravilnika o provođenju postupaka jednostavne nabave.
Protiv odluke o odabiru ili odluke o poništenju nije moguće izjaviti žalbu.

Naručitelj može poništiti postupak nabave ako ne dođe do sklapanja Ugovora o dodjeli bespovratnih sredstava za Projekt, ako nisu osigurana potrebna sredstva za predmetnu nabavu te u drugim slučajevima predviđenim Pravilnikom o provođenju postupaka jednostavne nabave.

I. TROŠKOVNIK

Predmet nabave: Nabava usluge upravljanja Projektom "Život uz podršku 2"




Ponuditelj nudi cijenu predmeta nabave putem Troškovnika u prilogu ovog Poziva, te je obvezan ponuditi, odnosno ispuniti, sve stavke Troškovnika.
Iskazane cijene trebaju biti zaokružene na dvije decimale.
Nije prihvatljivo precrtavanje ili korigiranje zadane stavke Troškovnika.
Prilikom ispunjavanja ukupnih cijena po stavkama Troškovnika ponuditelj treba primijeniti valjanu metodologiju izračuna: ukupna cijena stavke izračunava se kao umnožak količine i jedinične cijene stavke.
Ponuditelj je ovlašten prilagoditi iskazanu stopu PDV-a u Troškovniku poreznom režimu koji se na njega primjenjuje, odnosno upisati odgovarajuću stopu PDV-a, odnosno 0 % ako nije obveznik PDV-a, pri čemu ostali sadržaj i strukturu Troškovnika nije dopušteno mijenjati.

II. OPIS PREDMETA NABAVE
Predmet nabave: Nabava usluge upravljanja Projektom "Život uz podršku 2"



1. OPIS PREDMETA NABAVE
Predmet nabave su usluge vođenja projekta te usluge pripreme i provedbe postupaka javne i jednostavne nabave, u skladu s ovim Opisom predmeta nabave i ponudbenim Troškovnikom odabranog ponuditelja.

Usluga upravljanja projektom obuhvaća:
-	upravljanje i koordinaciju provedbe projektnih aktivnosti te osiguravanje njihove međusobne usklađenosti i pravodobnog izvršenja,
-	savjetovanje Naručitelja vezano uz obveze iz Ugovora o dodjeli bespovratnih sredstava i poduzimanje aktivnosti potrebnih za provedbu projekta u skladu s njegovim odredbama,
-	praćenje ostvarenja ciljeva, rezultata i pokazatelja projekta te prikupljanje i kontrolu dokumentacije potrebne za dokazivanje njihova ostvarenja,
-	praćenje financijske realizacije projekta, izvršenja projektnog proračuna i prihvatljivosti troškova te pravodobno upozoravanje Naručitelja na eventualna odstupanja ili rizike u financijskoj provedbi projekta,
-	izradu zahtjeva za nadoknadom sredstava te ispravaka istih ukoliko bude potrebno, uključujući upravljanje novčanim tijekom projekta,
-	izradu zahtjeva za izmjenom Ugovora o bespovratnim sredstvima ukoliko bude potrebno,
-	identifikaciju rizika i predlaganje Naručitelju mjera za izbjegavanje/ublažavanje istih,
-	koordinaciju rada projektnog tima (uključujući vanjske stručnjake),
-	sudjelovanje na sastancima s Naručiteljem i ostalim sudionicima na projektu sukladno potrebama Naručitelja, u prostorima Naručitelja ili posredstvom nekog od programa za organizaciju sastanaka putem Interneta,
-	osiguravanje prisutnosti odgovarajućeg stručnjaka Izvršitelja u prostorima Naručitelja ili na drugoj lokaciji povezanoj s provedbom projekta, kada to Naručitelj opravdano zatraži radi provedbe projektnih aktivnosti, sastanaka, kontrola ili drugih aktivnosti povezanih s projektom,
-	komunikaciju putem elektroničke pošte/telefonski, odnosno upravljanje unutarnjom i vanjskom komunikacijom radi uredne provedbe projekta,
-	komunikaciju s Posredničkim tijelom (PT) za potrebe provedbe projekta i izvještavanja putem e-pošte, telefona ili sastanaka, uključujući izradu dopisa, pojašnjenja, zahtjeva za izmjenom ugovora i drugih dokumenata potrebnih prema PT-u i drugim relevantnim tijelima,
-	izradu izvješća o napretku i statusu provedbe projekta te drugih izvješća i podataka vezanih uz provedbu projekta, kada je njihova izrada potrebna sukladno Ugovoru o dodjeli bespovratnih sredstava, pravilima provedbe projekta ili na zahtjev nadležnih tijela,
-	izradu završnog izvješća o izvršenim uslugama upravljanja projektom, koje sadrži pregled izvršenih aktivnosti, status provedbe projekta u trenutku završetka pružanja usluga te relevantne zaključke i preporuke za Naručitelja,
-	pružanje stručne i administrativne podrške Naručitelju tijekom administrativnih provjera, provjera na licu mjesta, kontrola i revizija projekta koje provode Posredničko tijelo ili druga nadležna tijela, uključujući pripremu tražene dokumentacije, pojašnjenja i očitovanja,
-	savjetovanje i izradu drugih dokumenata vezanih uz provedbu projekta, uključujući uspostavu sustava arhiviranja projektne dokumentacije za potrebe revizije, u skladu s Ugovorom o dodjeli bespovratnih sredstava i pravilima za EU projekte,
-	na zahtjev Naručitelja, tumačenje zakonskih odredbi te relevantnih podzakonskih propisa koji uređuju područje provedbe projekta.
Sva službena komunikacija s Posredničkim tijelom i drugim nadležnim tijelima provodi se uz prethodno znanje i odobrenje Naručitelja, pri čemu Izvršitelj nije ovlašten u ime Naručitelja preuzimati obveze niti davati izjave koje proizvode pravne ili financijske učinke bez prethodne suglasnosti Naručitelja.

Usluga pripreme i provedbe postupaka nabave obuhvaća:
-	savjetovanje vezano uz izradu i ažuriranje projektnog Plana nabave,
-	izradu prijedloga dokumentacije o nabavi za postupke nabave koji su predmet projekta uz definiranje kriterija za odabir ponude,
-	sudjelovanje u izradi tehničkih specifikacija i troškovnika sa Naručiteljem te kontroli završnog prijedloga troškovnika, radi usklađivanja zahtjeva postupka nabave i zakonodavnih okvira,
- provedbu analize tržišta u postupcima javne nabave, u skladu s primjenjivim propisima,
-	pripremu i provedbu prethodnog savjetovanja sa zainteresiranim gospodarskim subjektima, kada je primjenjivo, uključujući pripremu dokumentacije za prethodno savjetovanje, razmatranje zaprimljenih primjedbi i prijedloga te izradu prijedloga izvješća o provedenom prethodnom savjetovanju,
-	sudjelovanje u pripremi prijedloga odgovora i pojašnjenja na upite zainteresiranih gospodarskih subjekata te izmjena i dopuna dokumentacije o nabavi, uključujući prijedlog ugovora kada je on sastavni dio dokumentacije o nabavi, tijekom roka za dostavu ponuda,
-	sudjelovanje u pregledu i ocjeni ponuda uz pripremu prijedloga upita za pojašnjenje gospodarskim subjektima koji su dostavili ponudu u roku za donošenje odluke o odabiru,
-	izradu prijedloga zapisnika o pregledu i ocjeni ponuda,
-	izradu prijedloga odluke o odabiru/ poništenju,
-	izradu prijedloga ugovora o nabavi, sa dodacima, ukoliko bude potrebno,
-	pomoć i savjetovanje Naručitelja i ovlaštenih osoba Naručitelja i predstavnika u provedbi postupaka nabave,
-	pripremu odgovora na pitanja posredničkog tijela vezanih uz provjeru postupaka nabave u sklopu projekta,
-	komunikaciju sa Naručiteljem i osiguranje tražene razine kvalitete pruženih usluga u zadanim rokovima,
-	tumačenje odredbi Zakona o javnoj nabavi (NN 120/16, 114/22, 48/26; ZJN 2016) i ostalih relevantnih podzakonskih propisa na zahtjev Naručitelja
-	administriranje postupka javne i jednostavne nabave (kada je primjenjivo) kroz sustav EOJN RH,
-	pružanje stručne pomoći Naručitelju u postupcima pravne zaštite, uključujući analizu žalbenih navoda te pripremu prijedloga odgovora na žalbu i drugih potrebnih očitovanja u vezi s provedenim postupkom javne nabave,
-	pružanje stručne pomoći Naručitelju u postupanju po prigovorima gospodarskih subjekata u postupcima jednostavne nabave, kada je primjenjivo.

[bookmark: _Toc126937372]2. OSTALI UVJETI
Dostavljanjem svoje ponude ponuditelj potvrđuje da nudi predmet nabave sukladan ovom Opisu predmeta nabave i Troškovniku.
Odabrani ponuditelj ne može zaračunati nikakve dodatne troškove osim onih koji su već predviđeni Opisom predmeta nabave i Troškovnikom.
Naručitelj će kontrolirati je li izvršenje ugovora o nabavi u skladu s uvjetima određenima u Pozivu na dostavu ponude.
